Inventionen und Sinfonien

Inventionen und Sinfonien er en samling verk av Johann Sebastian Bach som består av 15 tostemte (BWV 772–786) og 15 trestemte (BWV 787–801) polyfone satser for klaviaturinstrumenter (for eksempel klavikord eller cembalo). Originaltittelen er «Auffrichtige Anleitung».

Tilblivelse og  rekkefølge 
De opprinnelige titlene på de tostemte stykkene er «Praeambulum» og på de trestemte «Fantasia»; de utgjorde en del av  Klavierbüchlein für Wilhelm Friedemann Bach fra 1720. Bach renskrev dem også i 1723, og gav dem en ny tittel, ordnet stykkene i en annen rekkefølge og føyde til en mengde ornamentikk, litt korrektur og ellers noen rytmiske endringer. Det finnes også to avskrifter, en er utført av en ukjent Bach-elev i 1723 og en av  Heinrich Nicolaus Gerber i 1725. Begge inneholder en mengde ornamentikk. I dag brukes ofte betegnelsen «To- og trestemte invensjoner» (latin inventio = «oppfinnelse»).

I renskriften fra 1723 ordnet Bach stykkene etter toneart. Til forskjell fra i Das Wohltemperierte Klavier tok han bare med stykker i de toneartene som var i vanlig bruk på Bachs tid.

Karakter og formål 
Inventionen og Sinfonien framføres i blant, men er hovedsakelig ment som en komposisjonsmodell og et øvingsverk for studenter. De omtales også som et bidrag til en musikkfilosofi, og stykkene inneholder da også en mengde eksempler på hvordan komponere kontrapunktisk musikk.

Bach satte ordet Gebrauchsanweisung («bruksanvisning») foran den følgende, temmelig omfattende tittelen fra 1723 (kursiv skrift der Bach brukte tysk kurrentskrift):

Auffrichtige Anleitung,
Wormit denen Liebhabern des Clavires,
besonders aber denen Lehrbegierigen, eine deüt-
liche Art gezeiget wird, nicht alleine (1) mit 2 Stimen
reine spielen zu lernen, sondern auch bey weiteren pro-
greßen auch (2) mit dreyen obligaten Partien richtig
und wohl zu verfahren, anbey auch zugleich gute inventio-
nes nicht alleine zu bekommen, sondern auch selbige wohl
durchzuführen, am allermeisten aber eine cantable
Art im Spielen zu erlangen, und darneben einen
starcken Vorschmack von der Composition zu über-
kommen.
Verfertiget
Anno Christi 1723
von Joh: Seb: Bach.
Hochfürstlich Anhalt-Cöthe-
nischen Capellmeister

Seriøs anvisning,
hvori klaverelskere,
spesielt de lærelystne, vises en tyd-
elig måte, ikke bare (1) lære å spille klart
med 2 stemmer, men også etter ytterligere fram-
gang, (2) håndtere riktig og godt tre obligate stemmer,videre også samtidig ikke bare ha gode inventio-
nes,  men også utvikle de samme godtog framfor alt oppnå en  sangbarspillestil, og i tillegg fåen god forsmak påkomposisjon.SkrevetAnno Christi 1723av Joh: Seb: Bach.Hochfürstlich Anhalt-Cöthe-nischen Capellmeister Lignende verk 
Tredje del av Clavierübung (1739) inneholder de fire tostemte invensjonslignende verkene «Vier Duette», men de er av et mye større omfang enn Inventionen...''. Ellers foreligger det svært få klaviaturstykker av Bach med gjennomgående tostemmig sats. E-moll-fugen fra første bind av Das Wohltemperierte Klavier er vel det eneste eksempelet på en tostemt fuge,  og i Kunst der Fuge finnes fire svært virtuose tostemte kanons.

Media

Referanser

Litteratur

Eksterne lenker 
 Førti minutters BBC sending (Real-Player-format)
 
 Inventionen und Sinfonien i Mutopia-Projekt
 Inventionen (C-dur, a-moll) med melodistemme av Ulrich Kaiser

Komposisjoner av Johann Sebastian Bach